تفعيل شريحة المتجر من خلال تطبيق اوودي سهل!
إذا اشتريت شريحة اوودي من خلال الاكشاك او نقاط البيع الخاصة بينا تگدر تسجلها وتفعلها من خلال تطبيق اوودي.
الاسئلة الي ممكن تخطر على بالك!
1-سجلت على خط اوودي، شلون افعل الشريحة من خلال التطبيق؟ بخطوات سهلة وسريعة تكدر تفعل شريحة اوودي، كل العليك تتبع الخطوات ادناه:
- الخطوة الأولى: افتح تطبيق اوودي
- الخطوة الثانية: اختار "تفعيل شريحة المتجر" من الصفحة الرئيسية
- الخطوة الثالثة: سوي مسح للباركود الموجود على غلاف الشريحة او دخل الأرقام الموجودة على الشريحة يدويا
- الخطوة الرابعة: اضغط على "مسح الباركود"
بعدها راح تبدي مرحلة اختيار الرقم والباقة.
الخطوة الأولى: اختيار الرقم
- راح يظهرلك رقم مقترح من تطبيق اوودي
- تكدر تختار رقم جديد اضغط " اريد اختيار رقم اخر"
- ابحث عن الرقم الي يعجبك او مباشرة اختار من الأرقام الموجودة. وبعدها اختار "التالي".
الخطوة الثانية: اختيار الباقة
- اختار الباقة الي تناسبك من الباقات المقترحة او اختار " ارغب بتصميم باقتي الخاصة".
- اختار كيمة الدقائق والگيگات الي تناسب احتياجك واضغط على "التالي"
الخطوة الثالثة: أنشئ حساب اوودي الخاص بيك
- دخل اسمك
- الايميل
- الباسورد او سجل حساب عن طريق حسابات السوشال ميديا
- اضغط على " استمر"
الخطوة الرابعة: مراجعة الطلب
- قم بمراجعة رقمك وباقتك وتكدر تغيرهم اذا حبيت.
- ضيف رمز دعوة او رمز ترويجي اذا عندك.
- اختر الموافقة على الشروط والاحكام بعد ما تتطلع عليها.
- اضغط التالي
الخطوة الخامسة: الدفع
- اختار طريقة الدفع الي تناسبك عن طريق (بطاقات الائتمان او زين كاش او بطاقات تعبئة زين)
- فقط كمل عملية الدفع بعد اختيار الطريقة واختار التالي راح يظهرلك تمت العملية بنجاح.
كل شي تمام هسه صارت شريحتك جاهزة حتى تستخدمها.
2- وين اكدر اشتري شريحة اوودي؟ حاليا متواجدين بالأماكن التالية:
- بغداد المنصور شارع 14 رمضان مقابل مصرف الائتمان العراقي
- بغداد - المنصور - شارع الأسواق المركزية - داخل مول المنصور
- بغداد / مدينة الصدر – حي الأمانة – قرب ساحة مظفر
- البصرة - الجزائر - قرب مستشفى ابن غزوان
- الفلوجة–الشارع العام– مقابل دائرة بلدية الفلوجة
- النجف الاشرف - حي السعد - شارع المثنى
- كربلاء - السعدية - شارع المحافظ
3- شنو اسوي بعد ما فعلت الشريحة بالمتجر؟ / شلون ادخل على حسابي؟
من خلال تطبيق اوودي اختار "تسجيل دخول" وبعدها دخل الايميل او الرقم مع الباسورد.